open-index/open-wikipedia-markdown huggingface dataset:
Euronext NOTC

**Euronext NOTC**, offisielt **NOTC AS**, er et selskap som eier et informasjonssystem for norske unoterte aksjer, kalt NOTC-systemet. Selskapet er heleid av Oslo Børs og systemet ble tidligere administrert av Verdipapirforetakenes Forbund.

Selskaper blir kun registrert i NOTC-systemet etter anmodning fra et medlemsforetak. I dette ligger en første vurdering av hvorvidt selskapets aksjer må kunne antas å bli omsatt slik at en registrering kan «forsvares». Minimumsvilkårene for registrering er:
*Markedsverdi på minst 20 millioner basert på siste emisjonskurs
*Historikk på mer enn 1 år (kan vurdere videreføring av virksomhet i nytt selskap)
*Mer enn 50 aksjonærer &ndash; fortrinnsvis eksterne (andre enn gründere, ledelse og ansatte)

## Medlemsforetak
Tilknyttede medlemsforetak kan registrere sine kjøps- og salgsinteresser samt omsetninger. Per. 20. april 2021 er følgende verdipapirforetak er registrert som brukere av NOTC-systemet:

*ABG Sundal Collier
*Arctic Securities
*Carnegie
*Clarksons Platou Securities
*Danske Bank
*DNB Markets
*Fearnley Securities
*Handelsbanken Capital Markets
*Nordea Markets
*Nordnet Bank
*Norne Securities
*Pareto Securities
*Skandinaviska Enskilda Banken
*SpareBank 1 Markets
*Swedbank

## Selskapsstruktur

## Se også
* Markedsplasser på Oslo Børs

## Referanser


## Eksterne lenker
* 
* NOTC-listen
* Family & Friends
Rímur

**Rímur** (islandsk flertall *rímur* av *ríma* = rim) henspiller i islandsk litteratur spesifikt på en form for episk poesi skrevet i *rímnahættir* (= rímur versemål), det vil si på vers som rimer. 

## Definisjon
Rimur består av allitterasjon (bokstavrim) og av to eller fire linjer i hvert vers. Med alle variasjoner er et hundretall av disse versemål, men kan bli gruppert i anslagsvis ti familier. Flertallsbøyningen rímur blir benyttet enten som vanlig flertallsbøyelse, betegner da to eller flere rímur, men også spesifikt for mer omfattende arbeid, da bestående av mer enn et ríma som en helhet. Diktet *Ólafs ríma Haraldssonar* betyr da en epikk om Ólafr Haraldsson i en ríma, mens *Núma rímur* er en epikk i flere deler om Numa Pompilius.

## Bakgrunn
Den tidligste formen for rímur går tilbake til 1300-tallet, *Ólafs ríma Haraldssonar* av Einarr Gilsson (f. ca. 1320), bevart i *[[Flateybok]]*, er vanligvis betraktet som den eldste formen for ríma. På denne tiden endret den poetiske smaken seg i Norge og på Island og de øvrige norrøne områdene, inklusiv Færøyene. Kvadet var formelt og krevende, og ble avløst av den fortellende folkevisa og middelalderballaden. Inspirasjonen kom fra Frankrike via Skottland og til dels Danmark.

I motsetning til skaldekvadene var folkevisene enkle, lette å synge, og med ingen regelbundet allitterasjon, dog med enderim (hel- og halvrim). Øyensynlig er den islandske rímur preget av den samme smaksendringen, spesielt til folkevisas folkelighet, men til dels fortsatt preget av fortidens regelbundethet. Rímur har sin bakgrunn i skaldekvad, men preget av de nye strømningene fra kontinentet. Det store flertallet av rímur-dikt var skrevet på basis av en allerede eksisterende skrevet fortelling.

## Nedgang og kontinuitet av rímur
På 1800-tallet utga lyrikeren Jónas Hallgrímsson innflytelsesrik kritikk av *Núma rímur* av Sigurd Breidfjord (Sigurður Breiðfjörð) og på genren som helhet. På den samme tiden introduserte Jónas Hallgrímsson og andre romantiske poeter en ny kontinental verseform i islandsk litteratur og populariteten til rímur begynte å dale. Likevel ble mange av de mest populære dikt på Island i løpet av 1800-tallet og 1900-tallet skrevet som rímur, inkludert Bólu-Hjálmar, Sigurd Breidfjord, Einar Benediktsson, Steinn Steinarr, Örn Arnarson og Þórarinn Eldjárn. På slutten av 1900-tallet var lyrikeren Sveinbjörn Beinteinsson den best kjente rímur-poeten.

Den innflytelsesrike filologen Sigurður Nordal har skrevet om emnet rímur:

Mange forfattere gjennom tidene kan ha avtalt med Nordal, siden det finnes mange eksempler på rímur som ble senere blitt omgjort til prosafortellinger.

## Referanser


## Kilder
* Neijmann, Daisy L. (1996). *The Icelandic Voice in Canadian Letters : The Contribution of Icelandic-Canadian Writers to Canadian Literature.* McGill-Queen's Press. ISBN 0-88629-317-0

## Eksterne lenker
* Ólafs ríma Haraldssonar av Einarr Gilsson
* Fernir forníslenskir rímnaflokkar
* Fridþiófs rímur En rímur-syklus basert på *[[Fridtjof den frøknes saga]]* (Friðþjófs saga ins frœkna)
Lyskaster

**Lyskaster** er et generelt uttrykk for en type lampe som brukes for å «kaste» lys, ofte i scenesammenheng, eller ved utstillinger etc. Avhengig av typen lyskaster har den varierte innstillinger, slik som størrelse på lysstrålen, fokus på lysstrålen (slik som på f.eks. et kamera), plass for fargefilter, låvedører (skyggeklaffer), og små metallplater med utskåret mønster (gobo).

Ofte er mange, om ikke alle, av disse innstillingene mulig å justere fra lysbordet. Lampen kalles da for en «intelligent lyskaster» (eng. *intelligent fixture*), slik som f.eks. et movinghead eller en scanner).
Gobo

En **gobo** er en rund metallplate med et utskåret mønster, og brukes i en type lyskastere som kalles for *profillyskaster*. Inne i lampa går lyset gjennom denne metallplaten før det går ut av lampen, og man har med dette mulighet for å prosjektere mønster og bilder på en overflate ved hjelp av lys.

En gobo kan også lages i glass. Den fungerer på samme prinsipp som en metallgobo, men her har man ikke skåret i glasset. Man har i stedet blendet av med sort stoff de feltene som ikke skal lyse, slik at lyset ikke trenger gjennom. Fordelen med en glassgobo er at man kan overføre fargebilder til en slik glassplate og dermed praktisk talt prosjektere familiebildene sine på en overflate ved hjelp av lys.
Vinter i Bellapalma

***Vinter i Bellapalma; av forfatteren Hans Berlows efterlatte papirer*** er en humoristisk og underfundig roman av Jens Bjørneboe fra 1958. Den foregår i den fiktive italienske fiskerlandsbyen Bellapalma, og Bjørneboe beskriver hvordan det moderne storsamfunnets ekspansjon påvirker og fører til en oppløsning av gamle sosiale mønstre i landsbysamfunnet. Romanen har også mange sleivspark rettet mot det norske samfunnet som Bjørneboe på det tidspunkt romanen ble skrevet, hadde forlatt til fordel for Italia og Sør-Europa.

## Referanser


## Eksterne lenker
* Utgaven fra 1995 hos Nasjonalbiblioteket.
Solveig Steien

**Solveig Steien** (født 1955) er en norsk lyriker.

## Diktsamlinger
* *Mylder i manesjen*, 1988.
* *Vannmakt*, 1990.
* *Krigerens kvinne*, 1994.

## Prosa
* *Kabbala – Overlevering* i Futurum – prosadebut 1989.

## Eksterne lenker
Mesencephalon

**Mesencephalon** (**midthjernen**) er en av de tre vesikler som oppstår fra nevralrøret i fosterstadiet og danner hjernen hos høyerestående virveldyr. Prosencephalon (forhjernen), mesencephalon, og rhombencephalon (bakhjernen) er de tre primære delene av hjernen i de tidlige utviklingsstadier av sentralnervesystemet. Bakerst mot ryggnerven er mesencephalon knyttet til hjernebroen, framover mot mellomhjernen.

## Litteratur
* 
* 
*
Ray Bradbury

**Ray Douglas Bradbury** (1920–2012) var en amerikansk fantasi-, grøsser- og science fiction-forfatter, best kjent for *[[The Martian Chronicles]]* og sin dystopiske roman *[[Fahrenheit 451]]*.

Hans mor kom fra Dalarna i Sverige, og han flyttet flere ganger som barn. Siden 1934 bodde han i Los Angeles. Han fikk en stjerne på Hollywood Walk of Fame.

## Bibliografi
### Romaner
* *Fahrenheit 451* (1953)
* *Dandelion Wine* (1953)
* *Something Wicked This Way Comes* (1962)
* *The Halloween Tree* (1972)
* *Death Is a Lonely Business* (1985)
* *A Graveyard for Lunatics* (1990)
* *Green Shadows, White Whale* (1992)
* *Ahmed and the Oblivion Machines* (1998)
* *From the Dust Returned* (2001)
* *Let's All Kill Constance* (2003)
* *It Came From Outer Space* (2003)

### Novellesamlinger
* *Dark Carnival* (1947)
* *[[The Martian Chronicles]]* (*Krøniker fra Mars*) ()
* *All Summer in a day* (1950) 
* *The Illustrated Man* (1951)
* *The Golden Apples of the Sun* (1953)
* *The October Country* (1955)
* *A Medicine for Melancholy* (1959)
* *R is for Rocket* (1960)
* *I Sing The Body Electric!* (1969)
* *The Toynbee Convector* (1988)
* *Driving Blind* (1998)
* *One More for the Road* (2002)
* *Bradbury Stories* (2003)
* *The Veldt* (2006)

## Referanser


## Eksterne lenker
* 
* 
* 
* 
*
Truls Horvei

**Truls Horvei** (født 14. mars 1957 i Bergen) er en norsk lyriker, ungdomsbokforfatter og journalist. Han er bosatt på Stord, og arbeidet i Haugesunds Avis fra 1984 til 2021. Da gikk han av med pensjon og er nå forfatter på heltid.

Horvei har studert litteratur ved Universitetet i Bergen, og debuterte med diktsamlingen *Havfruehester* i 1988. I tillegg til bøker har han utgitt seks CD-er med poesi og musikk. Fra 2006 har han turnert mye i skoleverket med prosjektet *Haikutronics* sammen med musikeren Roy Ole Førland. Det går ut på å lære unge å skrive haikudikt og komponering av musikk til diktene.

Høsten 2013 kom CD-en *Paraplyer ved havet* med nyskrevne dikt og musikk laget av Førland. Musikerne er hentet fra bergensbandet Emmerhoff & The Melancholy Babies, mens Kjetil Møster spiller saksofon på to låter. Horvei sin foreløpig siste CD, *Søvnløs* kom i 2015 og inneholder både nye dikt og dikt fra boken *Paraplydrømmer*. Roy Ole Førland har laget musikken. Han er med i bandet der de andre musikerne er Roald Kaldestad, Jørgen Sandvik og Ivar Loe Bjørnstad.

*Paraplydrømmer* utkom i 2014. De 11 diktene fra *Paraplyer ved havet* er inkludert i boken. 
Våren 2017 kom Truls Horvei ut med diktboken *Fars stemme* (Wigestrand Forlag). Her skriver Horvei om forholdet far og sønn. Når jeg-et i diktene opplever at faren er dement, drar han tilbake til barndommen på en minnereise. Boken beskriver også det å ha en far som må på institusjon. *Frostskrift* (Kapabel Forlag) ble utgitt våren 2020. Den tar for seg overgangen mellom vinter og vår. Diktene handler blant annet om et langvarig forhold, om barnebarn og om døden.

I 2020  ble det laget en poesimonolog og kortfilm av *Fars stemme* med Scenekraft i Haugesund. Horvei har skrevet haikudikt i samlingen *Bortenfor haugen, bak plommetreet* (2003) og er inspirert av surrealismen i flere av diktbøkene sine. De siste årene har han jobbet med jazzmusikerne Ole Jacob Hystad og Ole Amund Gjersvik. Diktboken *Noen gram stillhet*  kom i 2021 og er preget av korona-pandemien. Hans foreløpig siste lyrikkutgivelse er diktsamlingen *Framoverlent i fluktstol* (2023), som tar for seg eksistensielle spørsmål som liv og død, aldring, om Gud og om kunst.

Horvei har de siste årene malt bilder, og hatt kunstutstillinger sammen med Per Olav Kobberstad.

## Bibliografi

### Lyrikk
**Havfruehester*, 1988
**Fanden vet*, 1991
**Stjernehuset*, 1992
**En halv himmel*, 1996
**Bortenfor haugen, bak plommetreet*, haikudikt 2003 
**Moods of Horvei*, 2011 (med CD)
**Paraplydrømmer*, 2014
**Fars stemme,* 2017
* *Frostskrift*, 2020
**Noen gram stillhet*, 2021
**Framoverlent i fluktstol*, 2023

### Ungdomsbøker
* *Blå strenger*, 1994
* *Siste kvelden*, 1996

### Romaner
* *Små fristelser*, 2025

### Lydutgivelser
* *Kjærlighetens triumf & og andre besværligheter*, 2000 (Med *Maria & De To Andre*)
* *Fanden Vet*, 2002
* *Haikutronics*, 2005 
* *Moods of Horvei*
* *Paraplyer ved havet*, 2013
* *Søvnløs*, 2015

## Kilder
* Presentasjon av Truls Horvei i Forfatterkatalogen på Forfattersentrums nettsider

## Eksterne lenker
* trulshorvei.no
*Digitaliserte bøker av Truls Horvei i Nasjonalbiblioteket
Ann Kavli

**Ann Kavli** (født 17. september 1960 på Åndalsnes) er en norsk forfatter og billedkunstner som debuterte i 1991. Hun opptrer også med tekstperformance.

Kavli er utdannet ved Lærarskulen og Høgskolen i Volda, Forfatterstudiet i Bø og Strykejernet Kunstskole i Oslo. Som forfatter og dikter har hun utgitt diktsamlinger, romaner, kortprosa og teaterstykker. Kavli ble tildelt Sokneprest Alfred Andersson-Ryssts pris i 1998 og Oslo kommunes kulturstipend i 1999. Videre var hun representant i styret for Den norske Forfatterforening i 2010-12.
 
Som billedkunstner, har hun deltatt på en rekke utstillinger, både separate og kollektive. Kunsten hennes har ofte et COBRA (kunst)-inspirert uttrykk med spontane farger, streker og materialer.  I forbindelse med en separatutstilling på Galleri Pakkhuset i Arendal i 2013, uttalte hun til *[[Agderposten]]* at hun stadig vender tilbake til Cobra-kunstnerne, som hun beundrer og blir glad og inspirert av.

Ann Kavli  er oppnevnt av Kulturdepartementet som medlem av Utvalget for Statens kunstnerstipend 2014-2017.

## Verker
### Dikt
* *Noko skal hende deg*, 1991, Samlaget. ISBN 9788252136685.
* *Akvatinter*, 1996, Samlaget. ISBN 9788252146226.
* *Å hekle ein laks*, 2000, Samlaget. ISBN 9788252156065.
* *Flytt*, 2005, Samlaget. ISBN 9788252166033.
* *Ut av juli*, 2011, MargBok ISBN 9788293065180
* *Alle må være glade*, 2014, MargBok. ISBN 9788293065425

### Prosa
* *Fire fargar seinare*, roman, 1993, Samlaget. ISBN 9788252142105.
* *Delfinens smil*, roman, 1995, Samlaget. ISBN 9788252144673.
* *Alt er som det skal vere*, 1998, Samlaget. ISBN 9788252152999.

### Dramatikk
* *Spøkelset som ikkje ville spøke*, barnestykke, bestilt til Vossa-Jazz 1997.

## Referanser


## Kilder
* Korsvold, Kaja: «IVAR AASEN-SENTER I SENTRUM Nynorsk-feiring i hovedstaden» i *Aftenposten morgen* 26. april 1998, side 54.
* Nielsen, Rolf Erik og Silje Berggrav: «Oslo drysser ut kulturstipend» i *Aftenposten aften* 19. mai 1999, side 36.
* Liv Ekeberg: *Hun feirer det lekne mennesket* i *[[Agderposten]]*, 17. august 2013
* Presentasjon av Ann Kavli i Forfatterkatalogen på Forfattersentrums nettsider

## Eksterne lenker
* 
* Forfatterpresentasjon hos Samlaget
Haiene

***Haiene*** er en roman av Jens Bjørneboe, først utgitt i 1974.

Bokens ytre handling foregår om bord på barken «Neptun», som er på vei fra Manila til Marseille via Rio de Janeiro. Året er 1899, og det er samtidig en reise inn i det nye århundret. Handlingen fortelles gjennom nordmannen «Peder Jensen», skipets annenstyrmann, som ligner mest på Bjørneboe selv. Båten blir alltid forfulgt av haier, og på båten er det mennesker fra alle nasjonaliteter. Romanen ender med at mannskapet gjør mytteri og båten forliser. De strander på en øde øy og lever i fredelig anarki før de blir plukket opp av en forbipasserende båt. *Haiene* regnes som en av Bjørneboes viktigste romaner.

## Tolkning
Romanen har av litteraturkritikere og lesere blitt tolket som en fremstilling av Bjørneboes syn på verden der båten, som består av alle nasjonaliteter, er en forenkling og et symbol på verden. Kapteinen og offiserene er de som har makt, og mannskapet de som blir hersket over. Haiene som forfølger skipet, er gjerne blitt sett på som demonene og det onde i menneskene som de ikke kan unnslippe mens de ennå er fanget i sitt paradigme som båten er et symbol på. Når skipet går under i en voldsom storm, og mannskapet lever sammen og deler likt på en øy i slutten av romanen har revolusjonen funnet sted fra naturens side og speiler således Bjørneboes syn på anarkismens stilling som en naturlig del av menneskets natur.

## Eksterne lenker

* Utgaven fra 1999 hos Nasjonalbiblioteket.
Pilocytisk astrocytom

**Pilocytisk astrocytom** er en hjernesvulst som opptrer hovedsakelig hos barn, og som involverer strukturer i midlinjen, basalt og i bakre skallegrop. Den er allment oppfattet å være en godartet svulst. Pilocytiske astrocytomer er ofte cystiske, og hvis den er solid, er den ofte velavgrenset. Ved MR-undersøkelser lader den kontrast. Mikroskopisk ser man håraktige GFAP-positive prosesser, Rosenthal-fibre, eosinofile granuler og mikrocyster. I WHO-klassifikasjonen er pilocytisk astrocytom klassifisert som grad 1.

## Eksterne lenker
* UC 
* fightJPA  – en organisasjon som  finansierer forskning rettet mot juvenilt pilocytisk astrocytom
Adrian Moles hemmelige dagbok

:*For TV-serien, se [[Adrian Mole (TV-serie)]]*
***Adrian Moles hemmelige dagbok*** (*The Secret Diary of Adrian Mole Aged 13 3/4*) er en britisk ungdomsbok skrever av Sue Townsend som kom ut i 1982. Boka handler om snart 14 år gamle Adrian Mole og hans hverdagsliv i det tidlige 1980-tallets Leicester. Den ble oversatt til 30 språk og solgte i 20 millioner eksemplar. Det kom også en TV-serie med Gian Sammarco i hovedrollen.

Selv om boka omhandler en omskiftelig periode i Storbritannia og verden generelt er Adrian først og fremst opptatt av de nære ting – kviser, det å passe inn og klassevenninnen Pandora.

Boka er den første av en rekke bøker om Adrian Mole. En annen av disse, *Adrian Mole: The Cappuccino Years*, har også blitt gjort til TV-serie. Adrian Moles hemmelige dagbok er for tiden også et filmprosjekt. Den siste Adrian Mole-romanen "Adrian Mole – The Prostate Years" kom i 2009.

Ian Durys «Profoundly in Love with Pandora» var TV-seriens kjenningsmelodi.

## Referanser
Jamshed Masroor

**Jamshed Masroor** (født 4. oktober 1946 i Lahore i Britisk India) er en norsk forfatter. Masroor er født i Pakistan med urdu som morsmål og flytta til Norge i 1974.
    
Masroor debuterte med diktsamlinga *Utsiktens grein* i Pakistan i 1989. I 1994 debuterte han på norsk med den tospråklige samlinga *Oseaner av øyeblikk*. Masroor er en internasjonalt anerkjent ghazal-poet. Han ble hedret som Best Urdu Poet in Europe i 1991, og mottok en indisk poesipris i 1998. Hans ghazaler er tonesatt og innspilt av Hamad Ali Khan og flere andre pakistanske artister.

Etter oppfordring fra dikteren Rolf Jacobsen ga Masroor ut diktsamling på norsk i 1994. 
 
## Diktsamlinger
* *Shakh-e-Manzar* (Utsiktens grein), 1989.
* *Meri khvushbu'en mere phul* (Duft og blomst), 1992.
* *Oseaner av øyeblikk* / *Lamhõ ke samundar*, 1994.
* *Solskinn fra i fjor*, 2003.
### Gjendiktning
* Lars Saabye Christensen: *Dewar-e-hawa aeena*, 1993.

## Noter


## Kilder
*Presentasjon av Jamshed Masroor i Forfatterkatalogen på Forfattersentrums nettsider
Sheridan Smith

**Sheridan Smith** (født 25. juni 1981) er en britisk skuespiller. Hennes gjennombrudd kom i TV-serien *[[The Royle Family]]*, men er vel så kjent for sin rolle som *Janet Smith*/*Janet Keogh* i serien *[[Two Pints of Lager and a Packet of Crisps]]*. Hun har også gjort seg bemerket i seriene *[[Noen som passer for meg]]* og *[[Grownups]]*, og skal spille i en kommende radio-versjon av *[[Doctor Who]]*.

Smith ble i 2015 utnevnt til offiser (OBE) av Order of the British Empire.

## Referanser


## Eksterne lenker
*
BBC Prime

**BBC Prime** var en BBC TV-kanal som var beregnet for det europeiske markedet. Kanalen ble etablert i 1995 og sendte et utvalg av serier og TV-programmer fra BBCs egne produksjoner.  I desember 2008 ble TV-kanalen erstattet av BBC Entertainment og senere av BBC Brit i april 2015.

I Norge skapte det en del oppstyr da Canal Digital fjernet BBC Prime fra grunnpakken sin sammen med MTV i 2005.

## Eksterne lenker
*
Noen som passer for meg

***Noen som passer for meg*** (orig: *Love Soup*) er en britisk romantisk komi- og dramaserie som gikk på BBC fra 2005 til 2008. Serien handlet om parfymeekspeditøren Alice Chenery (Tamsin Greig) og den innvandrede amerikanske TV-forfatteren Gil Raymond (Michael Landes) som hver på sin side var ute etter å finne «den rette», dog uten stort hell. Andre faste figurer var Alices kolleger Cleo (Sheridan Smith) og Milly (Montserrat Lombard) på den ene siden og Gils naboer Irene (Trudie Styler) og Bob (Brian Protheroe) på den andre.

Serien er skrevet av David Renwick og produsert av Verity Lambert. 

I Norge har serien gått på NRK.

## Referanser


## Eksterne lenker
*
Alexander G. Rubio

**Alexander G. Rubio** (født 1973 i Lørenskog) er en norsk lyriker. 

Rubio har arbeidet som litteraturkritiker og bartender.

## Diktsamlinger
* *Nylonroser*, 1993.
* *Betonghagen, Dikt og gjendiktingar*, 1994.
* *Utland*, 1996.

### Gjendiktning
* Gennadij Ajgi: *Forutaning om eit rekviem*, 1999. (Sammen med Erik Egeberg.)

## Referanser
Eirik Lodén

**Eirik Lodén** (født 26. februar 1975 i Stavanger) er en norsk lyriker. I tillegg til egen lyrisk produksjon har han gjendikta utenlandsk lyrikk.

Lodén var elev ved Stavanger katedralskole.

## Diktsamlinger
* *Preludium. Dikt og gjendiktninger*, 1993.
* *Svaner til Stratford. Nye dikt og gjendiktninger*, 1996.
* Ren Powell: *Mixed states* / *Rødøret terrapin*, 2004.(Parallell engelsk og norsk tekst.)
* Ren Powell: *An Intimate Retribution*/*En intim gjengeldelse*, 2009. (Parallell engelsk og norsk tekst.)

## Referanser


## Kilder
*Presentasjon av Eirik Lodén i Forfatterkatalogen på Forfattersentrums nettsider
Evig ung

:*For sangen og albumet av den norske pop-gruppa Zoo, se [[Evig ung (sang)]] og [[Evig ung (album)]]*

***Evig ung*** (orig: *Burn it*) er en britisk dramaserie som gikk på BBC i 2003. Serien fulgte tre gutter i 20-årene i 2000-årenes Manchester. 

## Om
Serien tar utgangspunkt i tre kamerater som bor i Manchester, Carl (Chris Coghill), Jon (William Ash) og Andy (Kieran O'Brien). Andre personer i serien er Jons tidligere kjæreste Tina (Marhsa Thomason) som han finner tilbake til da det går opp for ham at hun ikke adopterte bort deres nå 13 år gamle datter Katie (Chelsee Healey), Andys kjæreste Emma (Lisa Faulkner), som etter at Andy har reist til Australia ender opp med Carl, Emmas bestevenninne Claire (Melanie Brown), Carls gamle kompiser, den dopselgende Paul (Iain McKee) og den gamle club-kompisen Rockin' Rolf Pat (Jason Done), Tinas arbeidsgiver Stephen (Antony Cotton) og Carls stesøster Jane (Emma Lowndes), som ender opp i ikke helt vellykkede forhold med både Paul og Andy.

## Sendehistorie
På tross av relativt store navn fra både TV og musikkliv ble Evig ung ingen suksess i Storbritannia. En årsak kan være at den gikk på BBC Three som har et relativt begrenset publikum. 

I Norge har serien gått to ganger på NRK.

## Referanser


## Eksterne lenker
*
Herodias

**Herodias** var datteren til Aristobulus, sønn av Herodes den store. 

Hun var først gift med prins Herodes Filip, sønn av Herodes den store. De fikk datteren Salome. 

Senere forlot hun ektemannen til fordel for hans bror Herodes Antipas. Dette var i strid med loven, og vakte stor forargelse. Det fortelles at Døperen Johannes kritiserte dem for dette, og ble kastet i fengsel. 

I Bibelen fortelles det hvordan Herodes Antipas så sin stedatter danse og lovte henne å oppfylle et ønske. Herodias fikk henne så til å ønske at Johannes skulle bli halshugd. 

Herodes Antipas og Herodias falt med tiden i unåde hos romerne, og ble landsforvist til Spania. Der skal de kort tid etter ha dødd, det er uvisst hvordan.

## Litteratur
* Linda-Marie Günther: *Herodes der Große.* Wissenschaftliche Buchgesellschaft, Darmstadt 2005, ISBN 3-534-15420-7.
* Gerhard Prause: *Herodes der Große. Die Korrektur einer Legende.* Deutsche Verlags-Anstalt, Stuttgart 1990, ISBN 3-421-06558-6.
* Peter Richardson: *Herod. King of the Jews and Friend of the Romans.* T&T Clark, Edinburgh 1999, ISBN 0800631641.
Marit Hauge

**Marit Hauge** (født 7. mai 1957 i Trondheim) er en norsk forfatter. Debutromanen *Den hvite byen*, om en ung kvinnes langvarige opphold på psykiatrisk sjukehus, er også oversatt til tysk.

## Verker
* *Den hvite byen*, roman, 1990.
* *I dag skriker Indiana*, roman, 1992.
* *John Singers sønn*, noveller, 1995.

## Referanser


## Kilder
* Presentasjon av Marit Hauge i Forfatterkatalogen på Forfattersentrums nettsider

## Eksterne lenker
* Digitaliserte bøker av Marit Hauge i Nasjonalbiblioteket.
Melanie Brown

**Melanie Janine Brown McPhee**, MBE (født 29. mai 1975), bedre kjent som **Mel B** eller **Melanie B**, er en engelsk sanger, låtskriver, danser, TV-personlighet og skuespiller. Hun ble kjent på midten av 1990-tallet som medlem av popgruppen Spice Girls, hvor hun fikk kallenavnet **Scary Spice**.

## Tiden i Spice Girls
Med over 100 millioner solgte plater over hele verden, er Spice Girls den mestselgende kvinnelige gruppen gjennom tidene. Gruppen tok en pause i 2000, før de ble gjenforent for et greatest hits-album i 2007, og deretter to konsertturneer: Return of the Spice Girls (2007–2008) og Spice World (2019).

## Soloartist
Mel B debuterte som soloartist i 1998 med utgivelsen av «I Want You Back», som nådde toppen av UK Singles Chart. Hennes debutalbum, Hot (2000), produserte de suksessrike singlene «Tell Me» og «Feels So Good». Hennes andre studioalbum, L.A. State of Mind (2005), ga opphav til singelen «Today». Mel B ga ut «For Once in My Life» i 2013, hennes første singel på åtte år; den nådde andreplass på Billboard Hot Dance Club Songs-listen.

## TV-karriere
Siden 2007 har Mel B etablert seg som TV-personlighet og talentshowdommer. Hun deltok i den femte sesongen av den amerikanske dansekonkurranseserien Dancing with the Stars (2007), og endte på andreplass sammen med sin profesjonelle partner, Maksim Chmerkovskiy. Mellom 2011 og 2016 var Mel B gjest og hoveddommer i de australske og britiske versjonene av The X Factor. I 2012 var hun medprogramleder for den australske versjonen av Dancing with the Stars i én sesong. Mel B har også vært dommer i America's Got Talent (2013–2018, 2025–nå), The Voice Kids Australia (2014), The Masked Singer Australia (2022–2023), Queen of the Universe (2023) og America's Got Talent: Fantasy League (2024). Fra 2016 til 2018 var hun medprogramleder for Lip Sync Battle UK sammen med rapperen Professor Green.

## Veldedig arbeid
Mel B ble utnevnt til medlem av Order of the British Empire (MBE) under nyttårsutnevnelsene i 2022 for sin innsats for veldedige formål.

I juli 2024 ble Mel B tildelt et æresdoktorat av Leeds Beckett University for sin karriere og sitt arbeid for veldedighetsorganisasjonen Women’s Aid.

## Utgivelser
### Album

* 2000: *Hot*
* 2005: *LA State Of Mind*
* 2010: *Reimagined*

### Singler

* 1998: *I Want You Back* (med Missy Elliot)
* 1999: *Word Up*
* 2000: *Tell Me*
* 2001: *Feel So Good*
* 2001: *Lullaby*
* 2005: *Today*

## Referanser


## Eksterne lenker
* 
* 
*
Karin Haugane

**Karin Haugane** (født 9. juli 1950 i Haugesund) er en norsk lyriker og oversetter. Foruten egen lyrisk produksjon har hun oversatt dikt av bl.a. Arthur Rimbaud og Ingeborg Bachmann til norsk.
 
## Verker
* *Rester av glemsel*, dikt og prosa, 1989.
* *Bryllup under jorda*, 1990. 
* *Varslet tid*, 1992.
* *Ruiner av forbindelse*, episk dikt, 1995.
* *Posisjon vitne*, dikt, 1997.
* *Forsvinningens trykk*, dikt, 1999.
* *Oktavfeltet*, dikt, 2001.
* *Amerikansk vinter*, dikt, 2007.
* *Annas familieelegier*, dikt, Gyldendal 2011.
* *Oder til Fenn*, dikt, Gyldendal 2013.

### Gjendiktning
* Arthur Rimbaud: *Illuminasjoner*, 1994.
* Ingeborg Bachmann: *[[Böhmen ligger ved havet]]*, 1997.
* Anne-Marie Albiach: *Tilstand*, 1998.

## Kilder
*Presentasjon av Karin Haugane i Forfatterkatalogen på Forfattersentrums nettsider

## Eksterne lenker
* Forfatteromtale i Dagbladet
* Digitaliserte bøker av Haugane hos Nasjonalbiblioteket.
High School Musical 2

***High School Musical 2*** er en amerikansk TV-produsert musikk-komedie og oppfølgeren til *[[High School Musical]]* fra Walt Disney Pictures. Filmen ble spilt inn ved *East High School* i Salt Lake City, Utah.

Den ble etterfulgt av *[[High School Musical 3: Senior Year|High School Musical 3]]* (2008), som gikk på kino.

## Handling
Det er sommerferie for elevene på East High og alle er interesserte i å skaffe seg sommerjobber. Dette viser seg å være enklere sagt enn gjort. Troy gir ikke opp og han får en telefon fra en mann som sier at han kan få en jobb på Lava Springs. Troy kommer på en betingelse. Alle vennene hans må få komme også. Når de kommer til Countryklubben viser det seg straks at det er Sharpay Evans som har lokket Troy dit i et forsøk på å stjele ham fra Gabriella. Hun gjør mange forsøk på å holde kjæresteparet borte fra hverandre. Hun får en medarbeider til å gi Troy mange fantastiske jobber, som får ham til å glemme både Gabriella og de andre. Jobbene han får forutsetter også at han tilbringer mye tid sammen med Sharpay og hun bruker selvfølgelig sin sjarm på ham. Sjarmen ser ikke ut til å ha noen virkning på Troy, men jobbtilbudene har det. Han glemmer alle vennene sine og de vil ikke lenger ha noe med ham å gjøre. Til slutt innser han at han har vært en idiot. Etter et kort brudd, blir han og Gabriella sammen med de andre parene (Chad&Taylor, Jason&Kelsi,Sharpay&Zeke og Ryan&Martha) ser de på stjerneskudd og feirer sammen.

## Ensemble
Nedenfor er noen av skuespillerene som medvirker i filmen.

* Zac Efron som Troy Bolton
* Vanessa Hudgens som Gabriella Montez
* Ashley Tisdale som Sharpay Evans
* Lucas Grabeel som Ryan Evans
* Monique Coleman som Taylor McKessie
* Corbin Bleu som Chad Danforth
* Miley Cyrus som danser i All For One
* Mark L. Taylor som Mr. Fulton
* Jessica Tuck som Mrs. Evans
* Olesya Rulin som Kelsi Nielsen
* Kaycee Stroh som Martha Cox
* Ryne Sanborn som Jason Cross
* Chris Warren jr. som Zeke Baylor

## Referanser


## Eksterne lenker
*
Stormaneter

* Ringmaneter
* Skivemaneter
* Lungemaneter

**Stormaneter** er en klasse av nesledyr. De fleste veksler mellom et ukjønnet polyppstadium, og et kjønnet medusestadium. Medusene er store og frittsvømmende.

Glassmanet og brennmanet er de to mest kjente manetene i Norge.

Sammen med svampene var manetene de første skapninger som gikk over fra encellet til flercellet individ. Dette skjedde for ca. 600 millioner år siden. Maneter består av 97&nbsp;% vann og fordamper om de blir liggende på land. De har verken hjerne eller sentralnervesystem, bare et enkelt nervenett, med en nervering rundt kappen. Likevel er det noe som får dem til å slå følge gjennom havet og bevege seg i store stimer inn mot kysten når de vil gyte. De har bare én kroppsåpning, som fungerer både som munn-, tarm- og kjønnsåpning. En stund etter at hannens kjønnsceller har svømt inn i hunnens munn, slipper hun ut små larver samme vei. Disse finner et sted å feste seg og vokser til små polypper, som deretter snører av en tallerkenstabel av små maneter som driver av gårde med strømmen.

## Systematikk
Stormanetene består av ordnene begermaneter, ringmaneter, skivemaneter og lungemaneter. I en del systematiske oversikter er også kubemanetene tatt med under stormanetene og ikke skilt ut som en egen klasse.

## Referanser


## Se også
* Kubemaneter
* hydrozoer
* kammaneter

## Eksterne lenker
*
Datterselskap

Et **datterselskap** er innen selskapsretten et selskap som er stiftet, eid og/eller kontrollert av et annet selskap («morselskapet»). Morselskapet, eller holdingselskapet, eier en del av aksjekapitalen, normalt over 50 %, så holdingselskapet kan sikre en bestemmende innflytelse over datterselskapet. Selskapene kan, men trenger ikke, inngå i et konsern. Når et morselskap har flere datterselskaper, omtales disse innbyrdes som «søsterselskaper». 

Et eksempel er det kjente morselskapet Tryg Forsikring. Under Tryg Forsikring finner man datterselskapet Enter Forsikring. Til tross for at de begge er innenfor forsikringsbransjen, har Enter Forsikring hovedsakelig fokus på, og har spesialisert seg på, bilforsikring. På denne måten kan man gjennom et datterselskap utvide sitt sortiment, men samtidig bevare sine gamle kunder. 

## Norge

I 2006 var 4&nbsp;278 norske foretak med 248&nbsp;453 ansatte kontrollert fra utlandet. De fleste hadde eierskap fra Sverige og Danmark. Kleskjeden Wagner Savoy er et eksempel på et utenlandskeid datterselskap. Med base i Danmark, går kleskjeden under PWT Group, som også eier den danske kleskjeden Tøjeksperten - altså et søsterselskap til Wagner Savoy.

## Referanser
Morselskap

Et **morselskap** (moderselskap)  eller **holdingselskap** er et selskap som har kontrollerende innflytelse over et eller flere andre selskaper («datterselskap»). For at dette skal være tilfelle kreves normalt at det er eier av over 50 % av eierandelene (mest praktisk aksjene) i det andre selskapet, men man kan også anses som morselskap dersom man har kontrollerende innflytelse gjennom avtale med de øvrige eierne i datterselskapet. Et morselskap vil ofte ha som eneste funksjon å eie aksjer (andeler) i andre selskaper, og det omtales i denne forbindelse ofte som et *holdingselskap*. Et morselskap kan imidlertid også drive egen virksomhet uavhengig av eller i samarbeid med sine datterselskaper.

Morselskapet og dets datterselskaper omtales gjerne som et konsern. De fleste selskaper som inngår i konsernforhold vil være aksjeselskaper, men det er ingenting i veien for å opprette konserner der også andre selskapsformer inngår, for eksempel kommandittselskap eller ansvarlig selskap. 

## Referanser
FNs kontor for narkotika og kriminalitet

**FNs kontor for narkotika og kriminalitet** (engelsk: *United Nations Office on Drugs and Crime*, forkortet **UNODC**) sorterer under FN og rapporterer til FNs narkotikakommisjon og til FNs kriminalitetskommisjon. Det er også herfra organisasjonen får sine retningslinjer, gjennom resolusjoner vedtatt i komiteene. Kontorets mandat er å bistå medlemsland i kampen mot internasjonal kriminalitet og narkotika. Innen kriminalitet ligger fokus spesielt på menneskehandel, korrupsjon og terrorisme.

UNODC ble slått sammen med tidligere programmer for bekjempelse av kriminalitet og narkotika (UNDCP) i 2002. 

## Organisasjon og ledelse
Hovedkontoret ligger i Wien, med et liaison-kontor i New York. Fra 1.&nbsp;februar 2020 ledes UNODC av Ghada Fathi Waly.

UNODC har over 3000 ansatte rundt om i verden (per 2023), og kontorer i 21 land.

## Referanser


## Eksterne lenker
*
Evangeline Booth

**Evangeline Cory Booth** (født 25. desember 1865 i England, død 17. juli 1950 i New York) var Frelsesarmeens fjerde general i perioden 1934–39. 

Hun var datter av general William Booth, Frelsesarmeens grunnlegger, og Catherine Booth, samt søster til general Bramwell Booth. Hun var en av pådriverne i prosessen da broren ble pensjonert fra sin stilling, mot sin egen vilje.

Det meste av sitt liv bodde og arbeidet hun i USA, og hit reiste hun tilbake da hun ble pensjonert som frelsesoffiser.

Hun utgav flere bøker, blant annet *Toward a Better World* og *Songs of the Evangel*. Booth komponerte også hymnen «The World for God». I Norge blir hennes melodi til De kommer fra øst og vest mye sunget.

## Litteratur
Troutt, Margaret: *The General was a Lady. The Story of Evangeline Booth* (1980)

## Referanser


## Eksterne lenker
* 
* 
*
Skivemaneter

* Cyaneidae
* Depastridae
* Halicyathidae
* Pelagiidae
* Ulmaridae

**Skivemaneter** er en orden av stormaneter. Til denne gruppen hører de mest kjente manetene i Norge.

## Norske skivemaneter

* Familie **Pelagiidae** Gegenbaur, 1856
** Kompassmanet (*Chrysaora hysoscella* (L., 1766)). Denne maneten har røde striper på den opptil 30 cm brede skiven. Den er vanlig lenger sør i Europa, men i Norge er den bare en sjelden gjest om høsten.
** *Pelagia noctiluca* (Forsskål, 1775)
* Familie **Cyaneidae** L. Agassiz, 1862
** (Rød) brennmanet (*Cyanea capillata* (L., 1758).
** Blå brennmanet (*Cyanea lamarckii* Péron & Leseur, 1810). I Europa finnes denne arten fra Biscaya til Island. I&nbsp;Norge er den funnet nord til Fosen i Trøndelag. Denne skiller seg lite fra rød brennmanet, men den er mindre, og har en blå farge.
* Familie **Aureliidae** L. Agassiz, 1862
** Glassmanet (*Aurelia aurita* (L., 1758).

## Se også
* Kubemaneter
* hydrozoer
* Stormaneter (med glassmanet og brennmanet som er de to mest kjente manetene i Norge)
* kammaneter

## Eksterne lenker
*
Kate Booth

**Kate Booth** (1858–1955) var en engelsk frelsesoffiser og forkynner. Hun startet Frelsesarmeen i Frankrike i 1881, 23 år gammel. 

Hun het egentlig Catherine Booth, men for ikke å bli forvekslet med sin mor Catherine Booth blir hun gjerne kalt Kate. Hun var eldste datter av Catherine og William Booth, ekteparet som grunnla Frelsesarmeen. 

Kate Booth giftet seg i 1887 med sin nestkommanderende, Arthur Clibborn (1855–1939). Da var hun 28 og han 32 år gammel. De fikk ti barn sammen. I historien er hun derfor mest kjent som Catherine Booth-Clibborn. Ekteparet var stasjonert i flere land, der de hadde ansvaret for Frelsesarmeens arbeid. Kate Booth ble også kjent under tittelen Marsjalen (i noen kilder også kalt "Marskalken") og er en viktig figur i Frelsesarmeens tidlige historie. 

## Brudd
I 1902 forlot hun og hennes mann tjenesten som frelsesoffiserer, og var en kort tid under innflytelse av pinsepredikanten John Alexander Dowie (1847–1907). De bodde også i hans koloni Zion City utenfor Chicago. De brøt snart med Dowie, men vendte aldri tilbake til Frelsesarmeen. "Marsjallen" reiste i mange år som en uavhengig verdensevangelist, og besøkte også Norge. 

Arthur Booth Clibborn befant seg alltid i skyggen av sin hustru. Det gjør han også i den boka deres svigersønn James Strahan ga ut på 1930-tallet, og som stort sett handler om henne. 

Boka er også oversatt til norsk. Den kom i ny utgave på Hermon forlag i 2006 med tittelen "Marsjalen".

## Referanser


## Eksterne lenker
* Guds kvinnelike feltmarskalk
Boksing under Sommer-OL 1960

**Boksing under Sommer-OL 1960** ble arrangert fra 25. august til 5. september 1960 i Palazzo dello Sport i Roma. 

281 utøvere fra 54 nasjoner konkurrerte i ti vektklasser. 

Italia ble beste nasjon med sju medaljer, hvorav tre gull. Norge hadde med to utøvere – Dagfinn Ness gikk videre fra første runde, men ble slått ut i åttedelsfinalen, og Roy Askevold som ble slått ut i første runde.

## Medaljefordeling

## Resultater
### Fluevekt (51 kg)
*33 utøvere fra 33 nasjoner

### Batamvekt (54 kg)
*32 utøvere fra 32 nasjoner

### Fjærvekt (57 kg)
*31 utøvere fra 31 nasjoner

### Lettvekt (60 kg)
*34 utøvere fra 34 nasjoner

### Lett weltervekt (63,5 kg)
*34 utøvere fra 34 nasjoner

### Weltervekt (67 kg)
*33 utøvere fra 33 nasjoner

### Lett mellomvekt (71 kg)
*23 utøvere fra 23 nasjoner

### Mellomvekt (75 kg)
*25 utøvere fra 25 nasjoner

### Lett tungvekt (81 kg)
*19 utøvere fra 19 nasjoner

### Tungvekt (over 81 kg)
*17 utøvere fra 17 nasjoner

## Eksterne lenker
* Boxing at the 1960 Summer Olympics hos olympedia.org
* Resultater og profilside  hos sports-reference.com
Palazzo Chiericati

**Palazzo Chiericati** er et palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven som ett av de 23 bygg i Vicenza som førte byen inn på listen.

Palasset ligger ved *Piazza Matteotti* som het *Piazza dell'Isola* da greven *Girolamo Chiericati* i 1550 startet arbeidet. Det ble ikke ferdig før i 1680 ettersom arbeidet ble stanset ved Chiericatis død i 1557. Chiericati var en av pådriverne til å få akseptert  Palladios design for loggiaen ved basilikaen som idag kalles Basilica Palladiana. Broren Giovanni Chiercati fikk noen år senere bygget Villa Chiercati også etter design av Palladio. 

Palasset er ett av de Palladio selv omtaler i *Quatro libri*.  

Piazza dell'Isola var markedsplass på 1500-tallet like ved havnen i elven. Chiericati fikk bruke en del av den offentlige tomten foran palasset til en loggia. I de eldste tegningene har Palladio latt loggiaen bare gå foran en del av fasaden, men i tegningene i Quatro libri dekker den hele fasaden, og slik er den også bygget. Loggian er i to etasjer, med doriske søyler i første etasje, og ioniske i annen.

I dag huser palasset et museum.

## Kilder

## Eksterne lenker
*
Landhockey under Sommer-OL 1960

**Landhockey under Sommer-OL 1960**  ble arrangert fra 26. august til 11. september 1960 på Stadio dei Marmi, Stadio Tre Fontane og Velodrome Olimpico i Roma. 

I alt 16 nasjoner deltok i turneringen hvor Pakistan vant etter at de slo India 1 &ndash; 0 i finalen.

## Medaljer

## Resultater

### Plasseringer

  
## Medaljevinnere

## Eksterne lenker
* Hockey at the 1960 Summer Olympics hos olympedia.org
* Resultater og profilside  hos sports-reference.com
Dagfinn Føllesdal

**Dagfinn Kåre Føllesdal** (1932–2026) var en norsk filosof og professor ved Universitetet i Oslo (UiO) og Stanford University i USA.

Han studerte matematikk, fysikk og astronomi ved UiO og Georg-August-Universität Göttingen, og filosofi ved Harvard University, hvor han tok doktorgraden i 1961. Han var assistent for Arne Næss og studerte under W.V.O. Quine. Føllesdal var professor ved Universitetet i Oslo 1967–2000, Stanford University 1968–2011, og gjesteprofessor ved University of California, Berkeley og Collège de France. Sist var han professor emeritus ved Institutt for filosofi, ide- og kunsthistorie og klassiske språk ved UiO.

Dagfinn Føllesdal var medlem av Det Norske Videnskaps-Akademi fra 1977.

Han var far til filosofen Andreas Føllesdal.

## Utmerkelser og priser
*  Kommandør av St. Olavs Orden for «hans innsats for filosofi og etikk» (2009)

;Priser
* 1995: Universitetet i Oslos forskningspris

## Referanser


## Eksterne lenker
* 
*
Claude Elwood Shannon

**Claude Elwood Shannon** (1916–2001) var en amerikansk matematiker. Han regnes som grunnleggeren av informasjonsteorien med en artikkel utgitt i 1948. 

I 1932 ble han opptatt ved University of Michigan, Der han tok et kurs som introduserte ham til arbeider av George Boole. Han ble uteksaminert i 1936 med to bachelorgrader, en i elektroteknikk og en i matematikk. Deretter begynte han ved Massachusetts Institute of Technology (MIT), der han blant annet arbeidet med en analog datamaskin. 

Allerede i 1937, som 21-årig masterstudent ved MIT, skrev han en avhandling som viser at elektrisk anvendelse av boolsk algebra kunne benyttes til å konstruere og løse en hvilken som helst logisk, numerisk sammenheng. På grunn av dette er han kreditert som grunnlegger av både datamaskinteori og digital kretsteori. Ifølge noen var dette den viktigste, og også den mest berømte, masteravhandling i århundret.

## Samplingsteoremet
Formelt heter teoremet Nyquist–Shannons samplingsteorem, og det lyder:

*Hvis en funksjon x(t) ikke inneholder frekvenser høyere enn B Herz, så er den fullstendig bestemt ved å angi ordinatene som en serie av punkter som ligger 1/(2B) sekunder fra hverandre.*

## Referanser


## Eksterne lenker
*
Thongchai Jaidee

**Thongchai Jaidee** (thai: ธงชัย ใจดี [tʰoŋ.t͡ɕʰaj t͡ɕaj.di:] født 8. november 1969) er en thailandsk golfspiller på Asiatouren og Europatouren. I februar 2004 ble han den første thailenderen til å vinne på Europatouren da han gikk seirende ut av Carlsberg Malaysian Open, som organiseres i samarbeid mellom Europatouren og Asiatouren. Året etter forsvarte han tittelen.

## Referanser


## Eksterne lenker
*
Irlands forsvar

**Irlands forsvar** består av tre forsvarsgrener med den offisielle betegnelsen ***Óglaigh na hÉireann***, som gjerne oversettes til «Irlands frivillige» eller «Irlands krigere». Styrkenes øverstkommanderende er Irlands president, men forsvarsministeren har det politiske ansvaret.

Forsvaret består (pr. 2005) av:
*Arm na hÉireann, den irske armeen, med 8500 soldater (samt 13 000 i arméreserven)
*Cabhlach na hÉireann, den irske marinen, med 1050 soldater (samt 400 i marinereserven)
*Aerchór na hÉireann, det irske flyvåpenet, med 930 soldater

## Forsvarets rolle
Irlands gunstige geografiske beliggenhet, på Den europeiske unions nordvestlige grense, betyr at en ekstern trussel eller fremtidig invasjon er svært usannsynlig. Landet har lang politisk tradisjon for pasifisme i væpnede konflikter, herunder nøytralitet under annen verdenskrig, og landets militære kapasitet er derfor relativt beskjeden. Irland har imidlertid lang tradisjon for deltagelse i FN-ledede fredsbevarende operasjoner. Forsvarets oppgaver omfatter:

* Forberedelse til forsvar av landet mot væpnet angrep
* Bistand til Garda Síochána (politiet), herunder opprettholdelse av statens indre sikkerhet.
* Fredsbevaring, krisehåndtering og humanitær bistand til støtte for FN.
* Fiskerikontroll, i overensstemmelse med landets forpliktelser etter EU-regelverket.
* Diverse sivile beredskapsoppgaver på anmodning fra regjeringen, slik som redningstjeneste, luftambulanse, sikker lufttransport for regjeringsmedlemmer, assistanse ved naturlige og andre katastrofer, sørge for opprettholdelsen av samfunnsnødvendige tjenester, og bistand ved oljeforurensning til sjøs.

## Eksterne lenker
*
Materiell

**Materiell** betyr i seg selv stofflig, legemlig; fysisk; sanselig; og konkret. I daglig bruk er det utstyr som er nødvendig for å utføre en viss virksomhet.

Materiell brukes noen ganger også om både fysiske gjenstander og en gruppe mennesker. Den vanlige betegnelsen på en tilsvarende gruppe mennesker, er personell, og *personell* kan brukes som en form for motsetning til materiell, også negasjonen immateriell benyttes til dette.

:En slik gruppe fysiske gjenstander som kalles «materiell» er lokomotiver og vogner i jernbanedriften. «Jernbanemateriell» er derfor alltid lokomotiver og/eller jernbanevogner, og altså ikke andre typer materiell som man måtte bruke i jernbanedrift. I nyere lovverk er begrepet byttet ut med kjøretøy, jf. *jernbanekjøretøyforskriften*.

**Materiell** er også en juridisk betegnelse på forhold som er det motsatte av prosessuell. Denne sondringen dreier seg om type tvistetemaer. De materielle tvistepunktene er særlig de forhold som noen krever fullbyrdelses- eller fastsettelsesdom for. De prosessuelle tvistepunktene er i hovedsak uenighet om saksbehandling og framgangsmåte hos en domstol eller annet tvisteløsningsorgan.

## Referanser
Milkshake

**Milkshake** er en drikk laget av pisket melk, fruktsaft eller andre smakstilsetninger. Selve navnet kommer fra engelsk og betyr direkte oversatt «ristet/skaket melk». Tilleggsingredienser er ofte sukker og  iskrem som gir en tykkere konsistens.

Milkshake har vunnet stor popularitet på alle kontinenter og i de fleste kulturer. Drikken finnes i et utall smaksvarianter. I de store hurtigmat-kjedene er milkshake med smak av vanilje, sjokolade og jordbær de vanligst forekommende.

## Se også
* Smoothie, drikk laget av knuste bær og frukt, ofte frosne
Fotball under Sommer-OL 1960

**Fotball under Sommer-OL 1960** ble arrangert fra 26. august til 10. september 1960.

16 nasjoner deltok og Jugoslavia vant finalen med 3 &ndash; 1 over Danmark. For første gang ble den olympiske fotballturneringen spilt med innledende gruppespill med fire grupper, der gruppevinnerne gikk videre til semifinale. 

## Medaljefordeling

## Resultater
### Arenaer
Turneringen ble spilt på flere forskjellige stadioner i Italia:
*Stadio comunale i Firenze (gruppespill)
*Stadio comunale i Grosseto (gruppespill)
*Stadio comunale i L'Aquila (gruppespill)
*Stadio Ardenza i Livorno (gruppespill)
*Stadio Adriatico i Pescara (gruppespill)
*Stadio Fuorigrotta i Napoli (gruppespill og en semifinale)
*Stadio Flaminio i Roma (gruppespill, en semifinale, bronsefinalen og finalen)
### Gruppespill
#### Gruppe A

26. august 1960

29. august 1960

1. september 1960

*Jugoslavia vant gruppa på målforskjell og gikk videre til semifinale

#### Gruppe B

26. august 1960

29. august 1960

1. september 1960

*Italia vant gruppa og gikk videre til semifinale

#### Gruppe C

26. august 1960

29. august 1960

1. september 1960

*Danmark vant gruppa og gikk videre til semifinale

#### Gruppe D

26. august 1960

29. august 1960

1. september 1960

*Ungarn vant gruppa og gikk videre til semifinalen

### Semifinaler
5. september 1960

### Bronsefinale
9. september 1960

### Finale
10. september 1960

## Medaljevinnere

## Eksterne lenker
* Football at the 1960 Summer Olympics hos olympedia.org
* Resultater og profilside  hos sports-reference.com
Tvisteløsningsorgan

**Tvisteløsningsorgan** er en samlebetegnelse på domstolene og andre offentlige eller private organer for å løse tvisteforhold mellom fysiske eller juridiske personer.

Konfliktrådet er et slikt organ som vanligvis ikke blir betegnet som en domstol, mens et forliksråd i visse tilfelle kan avsi en dom som kan få virkning tilsvarende som en dom avsagt av en vanlig domstol, dvs. tingrett, lagmannsrett eller Høyesterett.

I tilknytning til Forbrukerrådet er det tvisteløsningsorganer som har offisiell status.

I sivile (dvs. ikke strafferettslige) tvister med såkalt *fri rådighet* over saksgjenstanden, kan partene i vid utstrekning bli enige om å la tvisten bli avgjort ved voldgift (med én eller flere voldgiftsdommere), av en oppmann eller av en person som partene selv utpeker til å starte med å megle, og til eventuelt å ende med å ta en avgjørelse dersom meglingen ikke lykkes.

Behovet for tvisteløsningsorganer som alternativer til domstoler skyldes dels at domstolsbehandling kan ta lang tid – opp til flere år fra stevning til tingrett og anke videre til lagmannsrett og Høyesterett. Dels skyldes behovet at partene kan ønske mindre offentlighet under tvisteløsningen enn ved de ordinære domstolene. Dels kan partene ha ønske om å ville påvirke valget av person(er) til å løse tvisten, i større utstrekning enn det er mulig ved de ordinære domstolene.